বগুড়ায় যুবকের গলা কাটা আগুনে ঝলসানো লাশ উদ্ধার
বগুড়ার দুপচাঁচিয়ায় গলা কেটে অজ্ঞাত পরিচয় এক যুবককে (৩০) হত্যা করা হয়েছে। বুধবার দুপুরে উপজেলার চামরুল ইউনিয়নের বেরুঞ্জ সিঙ্গাগাড়ি খালের পাড়ে জঙ্গল থেকে আগুনে ঝলসানো তার লাশটি উদ্ধার করে পুলিশ। 







পুলিশ ও এলাকাবাসী জানায়, বুধবার দুপুরে জয়পুরহাট জেলার ক্ষেতলাল উপজেলার সীমান্ত থেকে প্রায় ৫০ গজ দূরে বগুড়ার দুপচাঁচিয়া উপজেলার বেরুঞ্জ গ্রামের সিঙ্গাগাড়ি খালের পাড়ে আগুনে পোড়া ও গলা কাটা একটি লাশ পড়ে থাকতে দেখা যায়। 




খবর পেয়ে দুপচাঁচিয়া থানা পুলিশ সেখান থেকে লাশটি উদ্ধার করে বগুড়া শহীদ জিয়াউর রহমান মেডিকেল কলেজ (শজিমেক) হাসপাতাল মর্গে পাঠায়।
দুপচাঁচিয়া থানার ওসি (তদন্ত) শহিদুল ইসলাম জানান, নিহতের বয়স আনুমানিক ৩০ বছর হবে। ধারালো অস্ত্র দিয়ে তার গলা কাটা ও পুরো শরীর আগুনে ঝলসানো ছিল। মুখ পোড়া থাকায় বিকাল পর্যন্ত তার পরিচয় নিশ্চিত হওয়া যায়নি। 
নিহতের পরিচয় বের করতে চেষ্টা চলছে। পুলিশের ধারণা, দুর্বৃত্তরা পূর্ব কোনো বিরোধের জের ধরে ওই যুবককে অন্য কোথায় হত্যা করে এখানে লাশ ফেলে গেছে। এ ছাড়া পরিচয় গোপন করতেই মুখসহ পুরো শরীর আগুনে ঝলসে দেয়া হয়েছে।

বগুড়ার দুপচাঁচিয়ায় গলা কেটে অজ্ঞাত পরিচয় এক যুবককে (৩০) হত্যা করা হয়েছে। বুধবার দুপুরে উপজেলার চামরুল ইউনিয়নের বেরুঞ্জ সিঙ্গাগাড়ি খালের পাড়ে জঙ্গল থেকে আগুনে ঝলসানো তার লাশটি উদ্ধার করে পুলিশ।